நான் பிறந்த ஊரில் பள்ளிப் பருவத்தில் சாராயக்கடை என்று பெரிய எழுத்தில் போட்டிருந்த கடையைத் தாண்டி பல முறை சென்றுள்ளேன். நாற்பது வயதுக்கு மேற்பட்ட வயதுள்ள நபர்கள் டீ கிளாஸில் சின்னக் கூண்டு வழியே தண்ணீர் போன்ற வெள்ளைத் திரவத்தை வாங்கிக் கொண்டிருப்பதைப் பார்த்துள்ளேன். நான் படித்த பள்ளிக்கூடத்திற்கு அருகே ஆயிரக்கணக்கான ஏக்கரில் முந்திரிக்காடு உண்டு. அங்கே கள்ளத்தனமாகச் சாராயம் விற்றுக் கொண்டிருப்பதை நண்பர்களுடன் சென்று தூர நின்று வேடிக்கை பார்த்துள்ளேன்.